Άνε Βέσκι

Η Άνε Βέσκι (γεννημένη ως Άνε Βάαρμαν στις 27 Φεβρουαρίου του 1956) είναι μια Εσθονή ποπ τραγουδίστρια που έχει ηχογραφήσει κομμάτια τόσο στη μητρική της γλώσσα όσο και στη ρωσική.

 Η Άνε Βέσκι γεννήθηκε ως Άνε Βάαρμαν στη Ράπλα της Εσθονίας. Αποφοίτησε από τη μουσική σχολή της πόλης, μετά την οποία μπήκε στο Τεχνολογικό Πανεπιστήμιο του Τάλιν. Μόλις τελείωσε την εκπαίδευσή της, ασχολήθηκε επαγγελματικά με το τραγούδι και άρχισε να εργάζεται ως σολίστ με τα μουσικά σύνολα Mobile και Vitamiin. Το πρώτο αξιοσημείωτο τραγούδι της στην εσθονική γλώσσα ήταν το Roosiaia kuninganna (Βασίλισσα του ροδώνα), το οποίο κυκλοφόρησε το 1980. Άλλες σημαντικές επιτυχίες της στα εσθονικά ήταν το Troopikaöö (Τροπική βραδιά) το οποίο κυκλοφόρησε το 1979, το Viimane Vaatus (Ας κάνουμε κάτι), το οποίο κυκλοφόρησε το 1983 και το Jääd või ei? (Θα μείνεις ή όχι;) το οποίο κυκλοφόρησε το 1986. Έχοντας ιδρύσει το μουσικό σύνολο Nemo, η Άνε Βέσκι ξεκίνησε τη σόλο καριέρα της το 1984. Την ίδια χρονιά, συμμετείχε στο διεθνές φεστιβάλ τραγουδιού του Σόποτ στην Πολωνία. Στο φεστιβάλ, κατάφερε να αποσπάσει το πρώτο βραβείο για την καλύτερη απόδοση ενός πολωνικού τραγουδιού (με τον τίτλο Polka Idolka) καθώς και για την ερμηνεία της στο τραγούδι Nadezhda gasnet. Το πρώτο βραβείο στον διαγωνισμό Intervision ήταν στην πραγματικότητα η πρώτη θέση, καθώς η νικήτρια Κριστίνα Γκιζόφσκα έλαβε το Μεγάλο βραβείο. Ανάμεσα στα δημοφιλή τραγούδια που συγκαταλέγονται στο ρεπερτόριο της Άνε Βέσκι στη ρωσική γλώσσα περιλαμβάνονται τα Vozmi menya s soboy (Πάρε με μαζί σου, 1983), Milyy, goryacho lyubimyy (Πολυαγαπημένε μου, 1994) και Radovat'cya zhyzni (Χαρείτε τη ζωή, 2001). Το 1987, η Άνε Βέσκι έπαιξε στο εσθονικό μουσικό ντοκιμαντέρ Pingul keel (Τεντωμένη χορδή) μαζί με άλλες ξεχωριστές προσωπικότηες του εσθονικού τραγουδιού και της εσθονικής μουσικής, μεταξύ των οποίων οι Ούρμας Αλέντερ, Ίβο Λίννα και Τόνις Μέγκι. Στις αρχές της δεκαετίας του 1990, η Βέσκι ήταν συνδιοργανώτρια μιας συλλογής γούνας για πωλήσεις στο Τάλιν και τη Μόσχα. Η Άνε Βέσκι είναι παντρεμένη με τον δεύτερο σύζυγό της, Μπένο Μπέλτσικοφ, ο οποίος είναι και ατζέντης της. Η κόρη της από τον πρώτο της γάμο είναι διπλωμάτης και έχει εργαστεί στο Προξενείο της Εσθονίας στη Μόσχα. Ο πρώτος σύζυγός της ήταν ο στιχουργός Γιάακ Βέσκι (1956-1994), ο οποίος πέθανε μετά το διαζύγιο τους. Αξιόλογη καλλιτέχνης της Σοβιετικής Σοσιαλιστικής Δημοκρατίας της Εσθονίας (1984) Τάγμα του Λευκού Άστρου, Ε΄ τάξης. Anne Veski (1983) Поет Анна Вески (1983) EP Позади крутой поворот (1984) EP Sind aeda viia tõotan ma! (1985) Я обещаю вам сады (1985) Радоваться жизни (1986) EP Pihtimus (1995) Armukarneval (2000) Diiva (2000) Не грусти, человек (2002) Lootus (2003) Ни о чем не жалейте (2004) Live 2008 (2008) Ingleid ei (2009) Kõike juhtub / Все бывает (2010) Sünnipäev kahele (2011) Kallis, kuula (2013) Võta minu laul (2016) Ma tänan teid : juubelikontserdi live (2016) Anne Veski "Veereb, aeg nii veereb" (2018) Anne Veski ja ansambel "Muusik-Seif" (1983), Anne Veski ja Muusik-Seif Tänan! (1988), Anne Veski & Nemo Kutse tantsule nr. 9: Suvekuningannad (1998), Anne Veski & Marju Länik Sünnipäev kahele (2011), Anne Veski & Ain Tammesson Το επίσημο Myspace της Άνε Βέσκι Επίσημος ιστότοπος (στα εσθονικά) Επίσημος ιστότοπος (στα ρωσικά) Επίσκεψη στην Άνε Βέσκι: "Ζω σαν βασίλισσα!" (στα ρώσικα)